Diari Oficial de la Generalitat Valenciana


Sumari del DOGV 4910, del 24-12-2004 (2004/12808)

ORDE de 3 de novembre de 2004, de la Conselleria de Cultura, Educació i Esport, per la qual es disposa el funcionament de l'Instituto de Educación Secundaria Playa Flamenca d'Orihuela.
----------------------------------------------------------------------------------------------------------------------------------------------------------------------------------------

### Dades del document

Número de DOGV
:   4910

Data del DOGV
:   24-12-2004

Secció del DOGV
:   III. CONVENIS I ACTES - G) ALTRES ASSUMPTES

Número del document
:   2004/12666


Data del document
:   03-11-2004

Organisme emissor
:   Conselleria de Cultura, Educació i Esport

Tipus de document
:   Ordre

Descriptors 

:   * Orihuela
    * ensenyament públic
    * centre d'ensenyament

ORDE de 3 de novembre de 2004, de la Conselleria de Cultura, Educació i Esport, per la qual es disposa el funcionament de l'Instituto de Educación Secundaria Playa Flamenca d'Orihuela. [2004/X12953]
  
El Decret 191/2004, d'1 d'octubre, del Consell de la Generalitat Valenciana, publicat en el Diari Oficial de la Generalitat Valenciana de 7 d'octubre de 2004, pel qual es crea l'Instituto de Educación Secundaria Playa Flamenca d'Orihuela va autoritzar la Conselleria de Cultura, Educació i Esport a dictar les disposicions necessàries per al seu compliment i desenrotllament.
  
És procedent ordenar l'inici de les activitats del centre de nova creació, determinar les ensenyances que s'hi impartixen i adoptar les mesures necessàries perquè puga desenrotllar la seua activitat acadèmica.
  
Fent ús de les competències que m'atorga l'article 35 de la Llei 5/1983, de Govern Valencià,
  
ORDENE
  
Primer
  
1. L'Instituto de Educación Secundaria Playa Flamenca d'Orihuela, codi 74141497, iniciarà les seues activitats el curs acadèmic 2004/2005.
  
2. S'implanten, amb els efectes indicats en el punt anterior, les ensenyances de:
  
- Educació Secundària Obligatòria.
  
- Batxillerat d'Humanitats i Ciències Socials.
  
- Batxillerat de Ciències de la Naturalesa i de la Salut.
  
3. El centre s'adscriu a la Universitat Miguel Hernández pel que fa a realització de la Prova d'Accés a la Universitat.
  
Segon
  
La Direcció Territorial de Cultura, Educació i Esport d'Alacant nomenarà l'equip directiu del centre, de conformitat amb el que establixen els articles 80.4 i 91.2 de la Llei Orgànica 10/2002, de 23 de desembre, de Qualitat de l'Educació.
  
Tercer
  
La Direcció General d'Ensenyament determinarà i gestionarà els fons necessaris per a la posada en funcionament i manteniment del centre, i el dotarà de l'equipament i material didàctic necessaris. A este efecte, la Direcció Territorial de Cultura, Educació i Esport d'Alacant n'efectuarà l'oportuna i raonada proposta.
  
DISPOSICIÓ ADDICIONAL ÚNICA
  
El que establix esta disposició s'inscriurà al Registre de Centres Docents de la Generalitat Valenciana.
  
DISPOSICIONS FINALS
  
Primera
  
S'autoritza les direccions generals de Personal Docent, de Règim Econòmic i d'Ensenyament perquè, en l'àmbit de les seues respectives competències, adopten les mesures necessàries per a l'aplicació i desenrotllament del que disposa la present orde.
  
Segona
  
La present orde entrarà en vigor el dia de la publicació en el Diari Oficial de la Generalitat Valenciana. No obstant això, els seus efectes s'entenen referits al dia 1 de juliol del 2004.
  
València, 3 de novembre de 2004
  
El conseller de Cultura, Educació i Esport,